Ամիսներ շարունակ նոր իշխանությունների հասցեին քննադատություննները չեն դադարում նաեւ այն համատեքստում, որ Փաշինյայնը չունի պրոֆեսիոնալ թիմ, անհաջող կադրային քաղաքականություն է վարում, արդյունքում նա թե վարչապետ է աշխատում, թե նախարար, մի խոսքով՝ ինչ պատահի։ Որ մեր օրերում մեկ մարդու իշխանություն է հաստատվել, եւ այդ մեկ մարդը հեղափոխության հերոս Նիկոլ Փաշինյանն է, ապացուցում է հենց ինքը։ Մի քանի օր է Փաշինյանը այցելում է համայնքներ եւ կոչ անում բնակիչներին քվեարկել Քաղաքացիական պայմանագիր կուսակցության թեկնածուների օգտին։ Նախօրեին նա Արմավիրում էր, երեկ Էջմիածնում, այսօր վարչապետի պաշտոնակատարը Սյունիք է գնացել։ Նախորդ իշխանությունների ժամանակ երբեւէ չի եղել այնպես, որ վարչապետը մասնակցի համայնքի ղեկավարի ընտրությունների քարոզարշավին։ Այս համատեքստում հետաքրքրական է, որ Նիկոլ Փաշինյանը անտեսում է Հրազդանը, որտեղ քաղաքապետի թեկնածություն է առաջադրել ՔՊ վարչության նախագահ Սասուն Միքայելյանի որդին՝ Սեւակ Միքայելյանը, վերջինս ՔՊ տարածքային կառույցի ղեկավարն է։ Իսկզբանե այս առաջադրումը մեծ աղմուկ բարձրացրեց, կուսակցությունից հայտարարեցին, որ Սեւակ Միքայելյանը ինքնաառաջադրվել է եւ իրենք չեն աջակցելու։